Dadiya banyu emoh nyawuk, dadiya godhong emoh nyuwek, dadiyo suket emoh nyenggut : wis ora gelem nyanak / emoh sapa aruh. Dahwen ati open (seneng nacad) : nacad nanging mbenerake wong liya. Dandhang diunekake kuntul, kuntul diunekake dandhang : ala dianggep becik, becik dianggep ala. Desa mawa cara, negara mawa tata : saben panggonan duwe cara utawa adat dhewe-dhewe. Dhemit ora ndulit, setan ora doyan : tansah diparingi slamet, ora ana kang ngganggu gawe. Digarokake dilukoke : dikongkon nyambut gawe abot. Didhadhunga medhot, dipalangana mlumpat : wong kang kenceng karepe ora kena dipenggak. Diwenehi ati ngrogoh rempela : diwenehi sithik ora trima, malah njaluk sing akeh. Dom sumuruping mbanyu : laku sesideman kanggo meruhi wewadi. Dudu sanak dudu